Oficialusis leidinys L 236 , 23/09/2003 p. 0869 - 0870



C. VANDENS KOKYBĖ 1. 31983 L 0513: 1983 m. rugsėjo 26 d. Tarybos direktyva 83/513/EEB dėl kadmio išleidimo ribinių verčių ir kokybės normų (OL L 291, 1983 10 24, p. 1) su paskutiniais pakeitimais, padarytais: - 31991 L 0692: 1991 12 23 Tarybos direktyva 91/692/EEB (OL L 377, 1991 12 31, p. 48). Nukrypstant nuo Direktyvos 83/513/EEB 3 straipsnio ir I priedo, kadmio išleidimo į vandenis, nurodytus Tarybos direktyvos 76/464/EEB dėl tam tikrų į Bendrijos vandenis išleidžiamų pavojingų medžiagų sukeltos taršos [6] 1 straipsnyje, ribinės vertės Maltoje iki 2004 m. gruodžio 31 d. netaikomos Ras il-Ħobż ištakai, iki 2006 m. gruodžio 31 d. - Iċ-Ċumnija ištakai ir iki 2007 m. kovo 31 d. - Wied Għammieq ištakai. 2. 31986 L 0280: 1986 m. birželio 12 d. Tarybos direktyva 86/280/EEB dėl tam tikrų pavojingų medžiagų, įtrauktų į Direktyvos 76/464/EEB priedo I sąrašą, išleidimo ribinių verčių ir kokybės normų (OL L 181, 1986 7 4, p. 16), su paskutiniais pakeitimais, padarytais: - 31991 L 0692: 1991 12 23 Tarybos direktyva 91/692/EEB (OL L 377, 1991 12 31, p. 48). Nukrypstant nuo Direktyvos 86/280/EEB 3 straipsnio ir II priedo, chloroformo išleidimo į vandenis, nurodytus Tarybos direktyvos 76/464/EEB dėl tam tikrų į Bendrijos vandenis išleidžiamų pavojingų medžiagų sukeltos taršos [6] 1 straipsnyje, ribinės vertės Maltoje iki 2004 m. rugsėjo 30 d. netaikomos Marsa ir Delimara jėgainėms, iki 2004 m. gruodžio 31 d. - Ras il-Ħobż, ištakai, iki 2006 m. gruodžio 31 d. - Iċ-Ċumnija ištakai ir iki 2007 m. kovo 31 d. - Wied Għammieq ištakai. Be to, trichloretileno ir perchloretileno išleidimo ribinės vertės Maltoje iki 2004 m. gruodžio 31 d. netaikomos Ras il-Ħobż, ištakai, iki 2006 m. gruodžio 31 d. - Iċ-Ċumnija ištakai ir iki 2007 m. kovo 31 d. - Wied Għhammieq ištakai. 3. 31991 L 0271: 1991 m. gegužės 21 d. Tarybos direktyva 91/271/EEB dėl miesto nuotekų valymo (OL L 135, 1991 5 30, p. 40) su pakeitimais, padarytais: - 31998 L 0015: 1998 2 27 Komisijos direktyva 98/15/EB (OL L 67, 1998 3 7, p. 29). a) Nukrypstant nuo Direktyvos 91/271/EEB 3 straipsnio, reikalavimai dėl miesto nuotekų surinkimo sistemų Maltoje iki 2006 m. spalio 31 d. taikomi nevisiškai, laikantis šių tarpinių rodiklių: - iki įstojimo dienos direktyvos reikalavimai įvykdomi Marsa Land ir Gozo Main, o tai sudaro 24 % bendros biologiškai skaidomos apkrovos; - iki 2004 m. birželio 30 d. direktyvos reikalavimai įvykdomi Malta South, o tai sudaro papildomus 67 % bendros biologiškai skaidomos apkrovos; - iki 2005 m. gruodžio 31 d. direktyvos reikalavimai įvykdomi Gharb ir Nadur miestuose Gozo saloje, o tai sudaro dar 1 % bendros biologiškai skaidomos apkrovos. b) Nukrypstant nuo Direktyvos 91/271/EEB 4 straipsnio, reikalavimai dėl miesto nuotekų valymo Maltoje iki 2007 m. kovo 31 d. taikomi nevisiškai, laikantis šių tarpinių rodiklių: - iki įstojimo dienos direktyvos reikalavimai įvykdomi Marsa Land, o tai sudaro 19 % bendros biologiškai skaidomos apkrovos; - iki 2004 m. spalio 31 d. direktyvos reikalavimai įvykdomi Gozo Main, o tai sudaro papildomus 5 % bendros biologiškai skaidomos apkrovos; - iki 2005 m. gruodžio 31 d. direktyvos reikalavimai įvykdomi Gharb ir Nadur miestuose Gozo saloje, o tai sudaro dar 1 % bendros biologiškai skaidomos apkrovos; - iki 2006 m. spalio 31 d. direktyvos reikalavimai įvykdomi Malta North, o tai sudaro papildomus 8 % bendros biologiškai skaidomos apkrovos. 4. 31998 L 0083: 1998 m. lapkričio 3 d. Tarybos direktyva 98/83/EB dėl žmonėms vartoti skirto vandens kokybės (OL L 330, 1998 12 5, p. 32). Nukrypstant nuo Direktyvos 98/83/EB 5 straipsnio 2 dalies, 8 straipsnio ir I priedo B dalies, vertės, nustatytos fluorido ir nitrato parametrams, Maltoje netaikomos iki 2005 m. gruodžio 31 d. [6] OL L 129, 1976 5 18, p. 23, su paskutiniais pakeitimais, padarytais Direktyva 2000/60/EB (OL L 327, 2000 12 22, p. 1). --------------------------------------------------